Diari Oficial de la Generalitat Valenciana


Sumari del DOGV 7356, del 09-09-2014 (2014/8109)

RESOLUCIÓ de 2 de setembre del 2014, del subsecretari de la Conselleria de Benestar Social, per la qual es deleguen en determinats òrgans de la conselleria competències en matèria de la millora voluntària de l'acció protectora de la Seguretat Social.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7356

Data del DOGV
:   09-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8109


Data del document
:   02-09-2014

Organisme emissor
:   Conselleria de Benestar Social

Tipus de document
:   Resolució

Anàlisi jurídica

RESOLUCIÓ de 2 de setembre del 2014, del subsecretari de la Conselleria de Benestar Social, per la qual es deleguen en determinats òrgans de la conselleria competències en matèria de la millora voluntària de l'acció protectora de la Seguretat Social. [2014/8109]  
L'Orde 12/2014, de 9 de juliol, de la Conselleria d'Hisenda i Administració Pública, per a la determinació del procediment i els criteris d'aplicació de la millora voluntària de l'acció protectora de la Seguretat Social, atribuïx als òrgans que tinguen assignades les competències en matèria de recursos humans de cada conselleria o entitat corresponent la falcultat per a dictar la resolució que corresponga en relació amb la procedència o improcedència de la millora retributiva. Els articles 69 de la Llei 5/1983, de 30 de desembre, del Consell, i 15 del Decret 9/2014, de 10 de gener, del Consell, pel qual aprova el Reglament Orgànic i Funcional de la Conselleria de Benestar Social, assignen la direcció de personal de la conselleria a la Subsecretaria del departament.  
  
La Secretaria General Administrativa, segons establix l'article 73.1 del la Llei 5/1983, de 30 de desembre, del Consell, constituïx el màxim òrgan de nivell administratiu de la conselleria. D'altra banda, les direccions territorials de la conselleria, de conformitat amb l'article 18 del Reglament Orgànic i Funcional vigent, ostenten la direcció de tots els servicis, programes i activitats que exercixen les unitats que en depenguen. En conseqüència, a fi d'incrementar l'agilitat i eficàcia administratives, resulta convenient que les competències del Subsecretari en matèria de millora voluntària de l'acció protectora de la Seguretat Social siguen delegades en estes unitats administratives.  
  
En virtut d'això, i de conformitat amb el que disposa l'article 63 de la Llei del Consell, en relació amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc  
  
  
Primer. Delegació en les direccions territorials  
Per delegació del subsecretari de la Conselleria de Benestar Social, les direccions territorials de la Conselleria de Benestar Social, respecte de tot el personal que presta servicis en el seu àmbit territorial, exerciran les competències que l'Orde 12/2014, de 9 de juliol, de la Conselleria d'Hisenda i Administració Pública, per a la determinació del procediment i criteris d'aplicació de la millora voluntària de l'acció protectora de la Seguretat Social, atribuïx a l'òrgan que tinga assignades les competències en matèria de recursos humans.  
  
Segon. Delegació en la Secretaria General Administrativa  
Per delegació del subsecretari de la Conselleria de Benestar Social, la Secretaria General Administrativa, en l'àmbit de tot el personal que presta servicis en els servicis centrals, exercirà les competències que l'Orde 12/2014, de 9 de juliol, de la Conselleria d'Hisenda i Administració Pública, per a la determinació del procediment i criteris d'aplicació de la millora voluntària de l'acció protectora de la Seguretat Social, atribuïx a l'òrgan que tinga assignades les competències en matèria de recursos humans.  
  
Tercer. Avocació de la competència  
La present delegació d'atribucions podrà ser avocada en qualsevol moment per l'òrgan delegatori.  
  
Quart. Constància expressa de la delegació  
Sempre que es faça ús d'esta delegació d'atribucions, haurà de fer-se constar expressament esta circumstància en la resolució o acte que s'adopte, i es consideraran dictats per l'òrgan delegatori, sense que càpia la delegació de competències delegades.  
  
Sext. Entrada en vigor i vigència  
La present resolució produirà efectes des de l'endemà de la seua publicació en el Diari Oficial de la Comunitat Valenciana.  
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos, a comptar de l'endemà de la seua publicació, davant de la Sala contenciosa administrativa del Tribunal Superior de Justícia de la Comunitat Valenciana, d'acord amb el que establixen els articles 10.1.a i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o potestativament, recurs de reposició davant d'este mateix òrgan, en el termini d'un mes, computat en els termes ja esmentats, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjudici que els interessats puguen interposar qualsevol altre que estimen procedent.  
  
València, 2 de setembre de 2014.- El subsecretari: Carlos-Alberto Precioso Estiguin